**ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΠΡΟΣΩΡΙΝΩΝ ΑΝΑΠΛΗΡΩΤΩΝ ΣΕ ΣΔΕΥ ΚΑΙ ΚΕ.Δ.Α.Σ.Υ. ΘΕΣΣΑΛΙΑΣ**

* Πτυχίο (σε περίπτωση ξενόγλωσσου πτυχίου και μετάφραση, ΔΟΑΤΑΠ)
* Μεταπτυχιακό ή/και Διδακτορικό Δίπλωμα (αν υπάρχει – σε περίπτωση ξενόγλωσσου τίτλου και μετάφραση, ΔΟΑΤΑΠ)
* Αντίγραφο Δελτίου Ταυτότητας
* Πρωτότυπες Ιατρικές Γνωματεύσεις Ψυχίατρου και Παθολόγου ή Γενικού Ιατρού, οι οποίες να πιστοποιούν την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους ΕΕΠ να ασκήσει υποστηρικτικά καθήκοντα αντίστοιχα. Γίνονται δεκτές γνωματεύσεις από δημόσια νοσοκομεία καθώς επίσης και από ιδιώτες γιατρούς.
* Ψηφιακό Πιστοποιητικό COVID-19 της Ε.Ε. (EU Digital COVID Certificate EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου (Α' 87), η οποία κυρώθηκε με το άρθρο 1 του ν. 4806/2021 (Α' 95) με πληροφορίες σχετικά με την κατάσταση του φυσικού προσώπου-κατόχου του όσον αφορά στον εμβολιασμό ή στη νόσηση από τον κορωνοϊό COVID-19,
ή βεβαίωση εμβολιασμού της παρ. 5 του άρθρου 55 του ν. 4764/2020 (Α' 256),
ή βεβαίωση θετικού διαγνωστικού ελέγχου (βεβαίωση νόσησης) της παρ. 1 του άρθρου 5 της υπ' αρ. 2650/10.4.2020 (Β' 1298) κοινής απόφασης των Υπουργών Υγείας και Επικρατείας, όπως εκάστοτε ισχύει,
ή ισοδύναμο πιστοποιητικό ή βεβαίωση τρίτης χώρας,
ή βεβαίωση αρνητικού εργαστηριακού διαγνωστικού ελέγχου νόσησης (rapid test ή PCR test), έως 72 ώρες πριν την παρουσίαση τους, η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ), είτε από τον ιδιωτικό φορέα που επιλέγεται.
* Υπεύθυνη Δήλωση (συν. αρχείο )
* Δελτίο Απογραφής Αναπληρωτή (συν. αρχείο )

*ΟΛΟΙ ΟΙ ΠΡΟΣΛΗΦΘΕΝΤΕΣ ΟΦΕΙΛΟΥΝ ΝΑ ΠΑΡΟΥΣΙΑΣΤΟΥΝ ΑΠΟ ΤΕΤΑΡΤΗ  01-09-2021 έως και ΠΑΡΑΣΚΕΥΗ 03-09-2021*

ΟΛΟΙ ΟΙ ΠΡΟΣΛΗΦΘΕΝΤΕΣ ΣΤΑ ΚΕ.Δ.Α.Σ.Υ. ΘΕΣΣΑΛΙΑΣ ΠΑΡΟΥΣΙΑΖΟΝΤΑΙ ΚΑΙ ΑΝΑΛΑΜΒΑΝΟΥΝ ΥΠΗΡΕΣΙΑ ΑΠΕΥΘΕΙΑΣ ΣΤΑ ΚΕ.Δ.Α.Σ.Υ. ΠΡΟΣΛΗΨΗΣ ΤΟΥΣ

**Η ΑΝΑΛΗΨΗ ΥΠΗΡΕΣΙΑΣ ΤΩΝ ΠΡΟΣΛΗΦΘΕΝΤΩΝ ΣΤΑ ΣΔΕΥ – ΚΕΔΑΣΥ ΘΕΣΣΑΛΙΑΣ ΝΑ ΓΙΝΕΙ ΣΤΟ ΣΧΟΛΕΙΟ ΥΠΟΣΤΗΡΙΞΗΣ ΤΟΥ ΣΔΕΥ ΠΟΥ ΤΟΠΟΘΕΤΗΘΗΚΑΝ.**

**Την ημέρα ανάληψης υπηρεσίας οι αναπληρωτές θα καταθέσουν στην υπηρεσία τους:**

* Την Αίτηση αναγνώρισης προϋπηρεσίας και τις Βεβαιώσεις Προϋπηρεσίας (εφόσον υπάρχουν). Για προϋπηρεσίες που έχουν προσφερθεί σε σχολικές μονάδες Πρωτοβάθμιας ή/και Δευτεροβάθμιας Εκπαίδευσης και είναι καταχωρισμένες στο ΟΠΣΥΔ **δεν απαιτείται** προσκόμιση των ανωτέρων δικαιολογητικών. Μαζί με την αίτηση για αναγνώριση προϋπηρεσίας προσκομίζετε μία Υπεύθυνη Δήλωση ότι για την εν λόγω προϋπηρεσία δεν έλαβε ο αναπληρωτής σύνταξη, αποζημίωση άλλο βοήθημα αντί σύνταξης. (Υπάρχει στα επισυναπτόμενα έγγραφα).

Οι αιτήσεις αναγνώρισης προϋπηρεσίας για τη μισθολογική εξέλιξη που υποβάλλονται στο ΚΕ.Δ.Α.Σ.Υ./Σ.Δ.Ε.Υ. **πρωτοκολλούνται αυθημερόν** και αποστέλλονται στην ΠΔΕ Θεσσαλίας υπόψη ΠΥΣΕΕΠ.

* Την Αίτηση αναγνώρισης μεταπτυχιακού / διδακτορικού τίτλου (εφόσον υπάρχει) μαζί με το αντίστοιχο δικαιολογητικό. Επισυνάπτεται σχετικό υπόδειγμα.

Οι αναπληρωτές που διαθέτουν μεταπτυχιακό ή διδακτορικό τίτλο οφείλουν να υποβάλλουν αίτηση αναγνώρισης συνάφειας στο ΚΕ.Δ.Α.Σ.Υ./Σ.Δ.Ε.Υ. υπόψη ΠΥΣΕΕΠ, ώστε να τους προσμετρηθούν μισθολογικά τα πλεονεκτήματα που προβλέπουν οι κείμενες διατάξεις. **Οι αιτήσεις πρωτοκολλούνται αυθημερόν** στο ΚΕ.Δ.Α.Σ.Υ./Σ.Δ.Ε.Υ. και αποστέλλονται στην ΠΔΕ Θεσσαλίας υπόψη ΠΥΣΕΕΠ.

Ο αναπληρωτής συνυποβάλλει με την αίτησή του αντίγραφο του τίτλου σπουδών.

Στους τίτλους πανεπιστημίων της αλλοδαπής συνυποβάλλεται και μετάφραση τους και αναγνώριση από το ΔΟΑΤΑΠ.